देश के बाहर नहीं ले जाया जाएगा, अदालत बोली- किडनैपिंग के आरोपों की जांच हो
Fugitive Businessman Mehul Choksi Punjab National Bank (PNB) scam Case पंजाब नेशनल बैंक में 14 हजार करोड़ रुपए के घोटाले में भगोड़े हीरा कारोबारी मेहुल चोकसी को राहत मिली है। एंटीगुआ एंड बारबुडा के हाईकोर्ट ने फैसला सुनाया है कि मेहुल को देश से बाहर नहीं ले जाया जा सकता है।
भारत में 14 हजार करोड़ रुपए का घोटाला कर भागे हीरा कारोबारी मेहुल चोकसी को एंटीगुआ-बारबुडा कोर्ट से राहत मिली है। वहां के हाईकोर्ट ने फैसला सुनाया है कि मेहुल को देश से बाहर नहीं ले जाया जा सकता है। डोमिनिका की मीडिया रिपोर्ट्स के मुताबिक, मेहुल चोकसी ने अमानवीय, अपमानजनक व्यवहार या सजा की आशंका जताई है।
दरअसल, मेहुल चोकसी ने अपने केस में तर्क दिया कि एंटीगुआ के अटॉर्नी जनरल और पुलिस प्रमुख के पास उसके खिलाफ दर्ज मामलों की जांच करने का दायित्व है। चौकसी ने कोर्ट से राहत की मांग करते हुए कहा कि 23 मई, 2021 को एंटीगुआ और बारबुडा से उसकी किडनैपिंग को लेकर गहराई से जांच की जानी चाहिए।
कोर्ट के आदेश के बिना देश से बाहर नहीं जा सकता चौकसी
मामले की सुनवाई के बाद हाईकोर्ट ने फैसले सुनाया कि उनके आदेश के बिना मेहुल चोकसी को एंटीगुआ और बारबुडा की सीमा से बाहर नहीं ले जाया जा सकता है। कोर्ट ने कहा- डोमिनिकन पुलिस इस बात की जांच करे कि क्या चोकसी को उसकी इच्छा के खिलाफ जबरदस्ती डोमिनिका ले जाया गया था।
नेचुरल आइल न्यूज के मुताबिक, मेहुल चौकसी ने दावा किया था कि उसे जबरदस्ती नाव में बैठाकर डोमिनिका भेज दिया गया था। उसने अपने वकील से राय लेने की भी मांग की थी, लेकिन उसे इजाजत नहीं दी गई। चौकसी के हलफनामे में अपहरण, मारपीट, हमले की साजिश, मिलीभगत, जबरन देश से निकालने की कोशिश सहित कई आरोप शामिल हैं।
वकील ने कहा- चौकसी के आरोप बेतुके
दूसरी तरफ, मेहुल के खिलाफ केस लड़ रहे वकील ने दलील दी कि चौकसी के दावों पर जांच पहले से ही जा रही है। ऐसा कोई सबूत नहीं है जिससे ये साबित हो रहा हो कि ये जांच ठीक से नहीं हो रही है। वकील ने कहा कि केस की तफतीश को लेकर चौकसी के दावे बेतुके हैं। वो कोर्ट की प्रक्रिया का गलत इस्तेमाल करने की कोशिश कर रहा है।
रेड कॉर्नर नोटिस से हट चुका है नाम
इससे पहले मार्च में इंटरपोल ने मेहुल चोकसी का नाम रेड नोटिस की लिस्ट से हटा दिया गया था। मेहुल ने रेड कॉर्नर नोटिस के खिलाफ इंटरपोल के लियोन हेडक्वॉर्टर में अपील की थी। इंटरपोल के इस फैसले को CBI ने गलत बताया था। एंटीगुआ की अथॉरिटीज ने भी माना था कि एप्लिकेंट (मेहुल चोकसी) के खिलाफ जरूरी सबूत मौजूद हैं। एंटीगुआ ने भी ये भी माना था कि वहां की नागरिकता हासिल करने के लिए चोकसी ने गलत फैक्ट्स पेश किए।
डोमिनिका की जेल में चोकसी को 51 दिन गुजारने पड़े थे
PNB घोटाले का आरोपी चौकसी जनवरी 2018 में विदेश भाग गया था। बाद में पता चला कि वह 2017 में ही एंटीगुआ-बारबुडा की नागरिकता ले चुका था। चोकसी मई 2021 में एंटीगुआ से गायब होकर पड़ोसी देश डोमिनिका पहुंच गया था। यहां उसे अरेस्ट कर लिया गया। CBI की एक टीम उसका प्रत्यर्पण कराने के लिए डोमिनिका पहुंची, लेकिन इसके पहले ही ब्रिटिश क्वीन की प्रिवी काउंसिल से उसे राहत मिल गई। बाद में उसे फिर एंटीगुआ के हवाले कर दिया गया। हालांकि, डोमिनिका की जेल में 62 साल के चोकसी को 51 दिन गुजारने पड़े थे।
7 साल बाद हुआ PNB घोटाले का खुलासा
नीरव मोदी और मेहुल चौकसी पर पंजाब नेशनल बैंक की मुंबई स्थित ब्रेडी हाउस ब्रांच के अधिकारियों की मिलीभगत से 14 हजार करोड़ से ज्यादा का घोटाला करने का आरोप है। 2011 से 2018 के बीच फर्जी लेटर ऑफ अंडरटेकिंग्स (LOU) के जरिए रकम विदेशी खातों में ट्रांसफर की गई।
ये खबरें भी पढ़ें...
मेहुल चौकसी का नाम इंटरपोल रेड नोटिस लिस्ट से हटाया: CBI ने कहा- प्रत्यर्पण में इंटरपोल का रोल नहीं
इंटरपोल ने भारत के भगोड़े हीरा कारोबारी मेहुल चोकसी का नाम रेड नोटिस की लिस्ट से हटा दिया गया है। मेहुल ने रेड कॉर्नर नोटिस के खिलाफ इंटरपोल के लियोन हेडक्वॉर्टर में अपील की थी। सूत्रों के मुताबिक, रेड कॉर्नर हटाने के फैसले को CBI चुनौती दे सकती है। पूरी खबर पढ़ें...
मेहुल चोकसी के खिलाफ रेड कॉर्नर नोटिस रद्द: PNB घोटाले के आरोपी ने इंटरपोल में अपील की थी
पंजाब नेशनल बैंक में 14 हजार करोड़ रुपए के घोटाले में भगोड़े हीरा कारोबारी मेहुल चोकसी का नाम रेड नोटिस से हटा दिया गया है। कहा जाता है कि मेहुल ने रेड नोटिस (आमतौर पर रेड कॉर्नर नोटिस) के खिलाफ इंटरपोल के लियोन हेडक्वॉर्टर में अपील की थी। फिलहाल, इस मामले पर अब तक CBI की तरफ से कोई बयान जारी नहीं किया गया है। पूरी खबर पढ़ें...